laion/Wikipedia-Exotic huggingface dataset:
פני הדור כפני הכלב

פני הדור כפני הכלב הוא ניב המופיע במשנה כחלק מתיאור של דור חוטא ורשע בעקבתא דמשיחא (לפני ימות המשיח): ”בֵּן מְנַבֵּל אָב, בַּת קָמָה בְאִמָּהּ, כַּלָּה בַּחֲמֹתָהּ, אֹיְבֵי אִישׁ אַנְשֵׁי בֵיתוֹ. פְּנֵי הַדּוֹר כִּפְנֵי הַכֶּלֶב, הַבֵּן אֵינוֹ מִתְבַּיֵּשׁ מֵאָבִיו” (משנה, מסכת סוטה, פרק ט', משנה ט"ו). רש"י מציע שני פירושים לביטוי, האחד - כפשוטו, שדומים ממש לכלב; והאחר - כמשל, "שלא יתביישו זה מזה". פירוש נפוץ, שהביא הרב אלחנן וסרמן בשם רבי ישראל סלנטר, רואה את הביטוי כביקורת על הנהגה לקויה, שאינה מובילה את הציבור, אלא הציבור הוא שמוביל אותה. ההנהגה במטפורה זו נמשלת לכלב, שאמנם הולך לפני בעליו, אך ללא הרף מביט לאחור כדי לדעת לאן בעליו רוצה שילך. הרב וסרמן הביא פירוש נוסף, שאותו ייחס לחפץ חיים בשם רבי יצחק מוולוז'ין: מטבעו של הכלב, שאם סוקלים אותו באבן, מיד הוא מתנפל על האבן לנשכה. בשעה שקם על ישראל איזשהו "המן" יש לדעת, כי הוא אינו אלא מקל השלוח מן השמים לחבוט בנו, וכדברי הכתוב: "הוי אשור שבט אפי" (ישעיה). אין שום טעם להילחם עם המקל, כי כלום חסרים מקלות בשמים. "הרבה שלוחים למקום". יש לנקוט באמצעים שמהשמים ימנעו מלהקים "מקלות" עלינו. ברומן "תמול שלשום" כלל ש"י עגנון ביטוי זה באחד מרגעי השיא של רומן, בדרשתו של רבי גרונם יקום פורקן: ועכשיו מורי ורבותי, מה נאמר ומה נדבר שאנו רואים את פני הדור כפני הכלב. ולא ככלב סתם אלא ככלב שוטה, ולא עוד שהם גרועים מכלב שוטה, שהרי הם סבורים על עצמם שהם חכמים גדולים פילוסופים בעלי הגיון ורוצים לפרוס מצודתם על כל ישראל. ... ואילו הכלב השוטה, מורי ורבותי, טוב מהם, שהרי הוא מכריז על עצמו שהוא שוטה. ... הוא שאני אומר פני הדור כפני הכלב. ולא ככלב סתם, אלא ככלב משוגע. יושב ראש הכנסת, רובי ריבלין, התייחס בהרחבה לביטוי זה בנאומו, תוך שהוא מתאר את התנהגותו של כלבו להמחשת העניין. חבלי משיח עקבתא דמשיחא הלל מאירס, מה הכוונה "פני הדור כפני הכלב"?, באתר "הידברות", 29 בדצמבר 2020 "פני הדור כפני הכלב", באתר "מורשת" תלמוד בבלי, מסכת סנהדרין, דף צ"ז, עמוד א' אלחנן וסרמן, עקבתא דמשיחא, עמ' 29, באתר "דעת" אלחנן וסרמן, עקבתא דמשיחא, עמ' 29–30, באתר "דעת" ש"י עגנון, תמול שלשום, הוצאת שוקן, תשכ"ז, עמ' 586 משל הכלב של ריבלין: "העם מוביל את המנהיג", באתר ynet, 14 בדצמבר 2010
שאהד 141

שאהד-141 (בפרסית: شاهد ۱۴۱) הוא כטב"ם תוצרת שאהד תעשיות תעופתיות מהתעשייה הצבאית האיראנית. בדצמבר 2011 נפל בשטחה של איראן כטב"ם RQ-170 (אנ') כשהוא שלם. חיל האוויר והחלל של משמרות המהפכה האסלאמית ביצע עליו הנדסה הפוכה ופיתח את סדרת הכטב"מים שאהד 141–191. לכטב"ם מוטת כנף של 4–6 מטרים. הוא טס במהירות של כ-185 קמ"ש בגובה של 1,000–18,000 רגל (0.30–5.49 קילומטרים). ב-10 בפברואר 2018 לאחר השעה 4:15 לפנות בוקר זיהה מערך הבקרה בחיל האוויר הישראלי כטב"ם איראני מסוג שהאד 141 שחדר לשטח ישראל באזור בית שאן. הכטב"ם שוגר מבסיס T-4 שבסוריה ויורט בהצלחה בשעה 4:30 על ידי מסוק קרב מדגם AH-64D אפאצ'י לונגבו "שרף". צה"ל אסף את שרידי הכטב"ם והעבירם לניתוח טכנולוגי. בהמשך פורסם שהכטב"מ האיראני שהופל נשא עליו חומר נפץ מסוג TNT במטרה לבצע פיגוע טרור ("כטב"ם מתאבד") או לשם העברתו לגורמי טרור באיו"ש. בעקבות החדירה פרץ עימות אווירי בין ישראל לסוריה ואיראן. שרידי הכטב"ם שרידי הכטב"ם חדירת המל"ט לישראל ויירוטו ראש ממשלת ישראל, בנימין נתניהו, אוחז בחלק מהכטב"ם שאהד 197 שאהד 129 מדיה וקבצים בנושא שאהד 141 בוויקישיתוף זמן אמת עונה 6 | פרק 3 - איום לא מאויש, סרטון בערוץ "כאן 11 - תאגיד השידור הישראלי", באתר יוטיוב (אורך: 49:51) Iran’s Game of Drones, פרזין נדימי, 2 במרץ 2022 זמן אמת עונה 6 | פרק 3 - איום לא מאויש, סרטון בערוץ "כאן 11 - תאגיד השידור הישראלי", באתר יוטיוב (אורך: 49:51) כך יירט צה"ל את המל"טים האיראניים בדרכם לישראל, באתר צה"ל, 7 במרץ 2022 יואב זיתון, תיעוד: הפלת המל"ט האיראני, באתר ynet, 10 בפברואר 2018. צפו - כך יירט מסוק קרב את הכטב"ם האיראני שחצה לשטח ישראל, אתר צה"ל, 10 בפברואר 2018. הטייס שיירט את המל"ט: "זיהינו שמדובר במל"ט איראני, כשהוא חצה את הגבול - הפלנו אותו", אתר צה"ל, 11 בפברואר 2018. טייסת "הצרעה" (טייסת 113) מפעילה מסוקי "שרף". ניר דבורי, חדשות 2, ‏"המל"ט לא הושמד כדי שנוכל ללמוד עליו", באתר ‏מאקו‏, 11 בפברואר 2018. אמיר בוחבוט, טל שלו, אבי יששכרוף, יואב איתיאל , אלי אשכנזי ושלומי גבאי‏, בכיר בחיל האוויר: "הפגיעה הגדולה בהגנה האווירית הסורית מ-1982", באתר וואלה, 10 בפברואר 2018. טל לב רם, ‏הותר לפרסום: המל"ט האיראני שהופל בצפון נשא חומר נפץ וכוון לביצוע פיגוע, באתר מעריב אונליין, 13 באפריל 2018. ערך זה הוא קצרמר בנושא איראן ובנושא כלי טיס צבאיים. אתם מוזמנים לתרום לוויקיפדיה ולהרחיב אותו.
אנפית סוף הודית

אנפית סוף הודית (שם מדעי: Ardeola grayii) היא מין של אנפה מהסוג אנפת אגם, החיה בתת-היבשת ההודית בתחום שבין דרום איראן, הודו, סרי לנקה ועד בורמה. במראה היא דומה מאוד לאנפית הסוף. האנפה תוארה ב-1832 בידי החוקר ויליאם הנרי סייקס (אנ') ונקראה לכבוד החוקר ג'ון אדוארד גריי. שמה העברי מגיע עקב חיותה קרוב לצמחי סוף ועקב הימצאה סביב הודו. האנפה מגיעה לאורך ממוצע של 45 עד 50 סנטימטרים, והיא בעלת צוואר קצר ועבה (אף שהוא נמתח מעט בקיץ) ומקור ארוך. ברוב השנה צבעה אפור-בהיר עם פנים, צוואר וחזה מפוספסים באפור-חום (בדומה לאנפה מסורטטת). בעונת הרבייה צבע האנפה משתנה לכהה יותר בגב ובכנפיים והנוצות האפורות מבריקות יותר, כשהפסים דוהים והרגליים מאדימות. האנפה מצויה לאורך גדות נהרות ובריכות ובביצות טרופיות לאורך הודו וסביבתה. היא חיה ביחידות לרוב או בזוגות ומחפשת במים טרף של דגים, חרקים ודו-חיים. האנפה גם מהלכת על צמחי מים כדי להגיע לדגים במים עמוקים יותר והיא אף מפתה אותם בלחם להתקרב אליה. האנפות יכולות להיטרף בידי עופות דורסים גדולים כמו עיטם, ולעיתים נדבקים במחלות זיהומיות כמו קדחת מערב הנילוס או דלקת המוח היפנית. מדיה וקבצים בנושא אנפית סוף הודית בוויקישיתוף אנפית סוף הודית, באתר ITIS (באנגלית) אנפית סוף הודית, באתר NCBI (באנגלית) אנפית סוף הודית, באתר Animal Diversity Web (באנגלית) אנפית סוף הודית, באתר GBIF (באנגלית) אנפית סוף הודית באתר הרשימה האדומה של IUCN
נערה עם קעקוע דרקון (סרט, 2011)

נערה עם קעקוע דרקון (באנגלית: The Girl with the Dragon Tattoo) הוא סרט מסוגת מותחן פסיכולוגי נאו-נואר משנת 2011 המבוסס על רומן מ-2005 בעל אותו השם מאת הסופר השוודי סטיג לרסון. הסרט בוים על ידי דייוויד פינצ'ר על בסיס תסריט מאת סטיבן זאיליאן. בסרט מככבים דניאל קרייג בתפקיד העיתונאי מיקאל בלומקוויסט ורוני מארה בתפקיד ליסבת סלאנדר. עלילת הסרט מתמקדת בחקירה אותה מבצע בלומקוויסט במטרה לגלות מה קרה לילדה ממשפחה עשירה שנעלמה 40 שנה קודם לכן. לשם כך בלומקוויסט מגייס את עזרתה של סלנאדר ההאקרית. בשנת 2009 החלה חברת סרטי סוני בפיתוח הסרט במסגרת קופרודוקציה אמריקנית, בריטית, שוודית וגרמנית. לקח לחברה מספר חודשים להשיג את הזכויות על הרומן. כתיבת העיבוד הקולנועי לרומן ארכה מעל לשישה חודשים. הקרנת הבכורה של הסרט התקיימה בלונדון באולם הקולנוע "Odeon Leicester Square" ב-12 בדצמבר 2011. הסרט, אשר הופק בתקציב של 90 מיליון דולרים, זכה להצלחה ביקורתית ומסחרית וגרף 232.6 מיליון דולרים בקופות. הסרט היה מועמד לפרסים רבים, וזכה, בין היתר, בפרס האוסקר לעריכה הטובה ביותר, בעוד שמארה הייתה מועמדת לזכות בפרס האוסקר לשחקנית הטובה ביותר על תפקידה בסרט. דניאל קרייג – בתפקיד מיקאל בלומקוויסט. אחד מהבעלים של המגזין השוודי "מילניום". בלומקוויסט מסור לחשיפת מקרי שחיתות של הממשל. רוני מארה – בתפקיד ההאקרית ליסבת סלאנדר ששרדה התעללות רגשית ומינית קשה. כריסטופר פלאמר – בתפקיד הנריק ואנגר. איש עסקים עשיר שמשלם עבור חקירה מקיפה במטרה לאתר את בת משפחתו הנעדרת. סטלאן סקושגורד – בתפקיד מרטין ואנגר, מנכ"ל חברת ואנגר תעשיות. סטיבן ברקוף – בתפקיד דירץ' פרודה, היועץ המשפטי של משפחת ואנגר. רובין רייט – בתפקיד אריקה ברגר. העורכת הראשית של המגזין "מילניום". השותפה העסקית והחברה של בלומקוויסט. יוריק ואן ווגנינגן – בתפקיד עורך הדין נילס ביורמן. האפוטרופוס החוקי של סלנאדר. ביורמן משתמש בעמדתו על מנת להתעלל ולאנוס את סלנאדר. יוזפין אספלונד – בתפקיד פרנילה בלומקוויסט, בתו של מיקאל. ג'ואלי ריצ'רדסון – בתפקיד הרייט ואנגר. גוראן וישניץ' – בתפקיד דראגן ארמנסקי. דונלד סאמפטר – בתפקיד חוקרת המשטרה מורל, אשר חקרה את מקרה היעלמותה של הרייט ואנגר. אולף פריברג – בתפקיד הנס-אריק ונרסטרום. ג'רלדין ג'יימס – בתפקיד ססיליה ואנגר. אמבת' דווידץ – בתפקיד עורכת הדין אניקה ג'יאניני, אחותו של מיקאל. מדיה וקבצים בנושא נערה עם קעקוע דרקון בוויקישיתוף אתר האינטרנט הרשמי של נערה עם קעקוע דרקון "נערה עם קעקוע דרקון", במסד הנתונים הקולנועיים IMDb (באנגלית) "נערה עם קעקוע דרקון", באתר נטפליקס "נערה עם קעקוע דרקון", באתר AllMovie (באנגלית) "נערה עם קעקוע דרקון", באתר Rotten Tomatoes (באנגלית) "נערה עם קעקוע דרקון", באתר Box Office Mojo (באנגלית) "נערה עם קעקוע דרקון", באתר Metacritic (באנגלית) "נערה עם קעקוע דרקון", באתר אידיבי "נערה עם קעקוע דרקון", במסד הנתונים הקולנועיים KinoPoisk (ברוסית) ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
שלמה מעתוק

שלמה (סלמאן) מעתוק (המאה ה-18) היה אסטרונום ומשורר יהודי בבגדד, שפיוטיו משולבים בליטורגיות של יהודי עיראק. שלמה מעתוק היה מפורסם בעיר בגדד בזכות הספרייה שברשותו שהייתה הגדולה ביותר בעיר. בספריה היו למעלה משבעת אלפים ספרים, כתבי יד ומודפסים. הוא נודע ברחבי הקהילות היהודיות במזרח התיכון כאספן גדול של כתבי יד עבריים. היו ברשותו תרגומים לשפה הערבית של החומש, שיר השירים, מגילת רות, מגילת אסתר, מגילת איכה וספר דניאל. מלבד הספרייה, הוא נודע כמלומד, משורר ומנהיג קהילה. רבים משיריו ששרדו, מספרים על סבלם של יהודי בגדאד בידיו של מושל עריץ. אחד משיריו המפורסמים ביותר, מספר כיצד נאלץ להסתתר בחמאם טורקי, כדי להימלט מרדיפות, ולאחר מכן עזב את בגדאד עם משפחתו לבצרה. מעבודתו כאסטרונום שרדו כמה כתבי יד גאומטריים, כולל אחד בשילוב של פרשנות עם חיבור על האצטרולב. שיריו אוחסנו באוספים של הספרייה הבריטית בלונדון. חלקם התפזרו מאז, אך רבים מהם נמצאים בספריית אוניברסיטת טורונטו. כתבי שלמה מעתוק בפרויקט בן-יהודה Ma'tuk, Sulayman ben David, jewishvirtuallibrary (באנגלית)
מעתוק

מעתוק הוא שם משפחה תוניסאי ולובי[דרוש מקור]. האם התכוונתם ל... שמעון מעתוק – מנכ"ל המשרד לשירותי דת שלמה מעתוק – אסטרונום ומשורר יהודי בבגדד סאסי מעתוק הכהן יהונתן – רב בג'רבה שבתוניסיה אהרון מעתוק - ראש מועצת מרום הגליל לשעבר יובל מעתוק משתתפת וזוכה האח הגדול עלי ג'עפר (חביב) מעתוק- מפקד בכוח רדואן של חזבאללה.
ג'וד היל

ג'וד היל (באנגלית: Jude Hill; נולד ב-1 באוגוסט 2017 ) הוא שחקן צפון אירי. ידוע בשל תפקידו כבאדי בסרט בלפסט, עליו זכה בפרס בחירת המבקרים לשחקן הצעיר הטוב ביותר. היל נולד בגילפורד, כפר במחוז דאון ליד ארמה לשונין ודריל. יש לו אחות ואח קטנים. היל עשה את הופעת הבכורה שלו בסרט העלילתי "בלפסט" של קנת בראנה. סיפורו של הסרט מסופר בעיקר דרך עיניו של דמותו של היל, באדי. היל היה בן 9 כשהוא לוהק לתפקיד הראשי בסרט מתוך 300 שחקנים צעירים שנבחנו, בן 10 כשהצילומים התרחשו ובן 11 כשהסרט יצא לאור ב-2021. היל גם שיחק את התפקיד הראשי בסרט הקצר על מלחמת העולם השנייה "Rian", שיצא לאור בפסטיבל הסרטים CineMagic ב-2021. באוקטובר 2022 פורסם כי היל ישתף פעולה בשנית עם בראנה, הפעם בעיבוד קולנועי לספר "תעלומת הרצח במסיבה" של אגאתה כריסטי, אותו יביים בראנה. הסרט צפוי לצאת לאקרנים בספטמבר 2023. ג'וד היל, ברשת החברתית אינסטגרם ג'וד היל, במסד הנתונים הקולנועיים IMDb (באנגלית) McGonagle, Suzanne (13 באוקטובר 2021). "Kenneth Branagh's new movie Belfast and Co Down actor (11) tipped for Oscar glory". נבדק ב-4 בדצמבר 2021. {{cite web}}: (עזרה) McGoran, Peter (5 באוקטובר 2021). "Kenneth Branagh's Belfast: Mum of 10-year-old star says it's surreal to see him on big screen". נבדק ב-6 באוקטובר 2021. {{cite web}}: (עזרה) Ritman, Alex (4 בנובמבר 2021). "Next Big Thing: 11-Year-Old 'Belfast' Star Jude Hill on the "Crazy" Experience Being Cast as a Young Kenneth Branagh". נבדק ב-4 בדצמבר 2021. {{cite web}}: (עזרה) Glynn, Elinor (30 בנובמבר 2020). "Gilford actor in the spotlight for Cinemagic film". נבדק ב-4 בדצמבר 2021. {{cite web}}: (עזרה)
זרימה רוטציונית

זרימה רוטציונית מתרחשת כאשר בכל נקודה בזורם ∇ × V → ≠ 0 {\displaystyle \nabla \times {\vec {V}}\neq 0} (הרוטור של V → {\displaystyle {\vec {V}}} ), כאשר V → {\displaystyle {\vec {V}}} הוא שדה הזרימה. הזרימה היא רוטציונית כי לרכיבי הזורם יש מהירות זוויתית סופית. אם בכל נקודה בזורם ∇ × V → = 0 {\displaystyle \nabla \times {\vec {V}}=0} , הזרימה היא זרימה אי רוטציונית, כלומר לחלקיקי הזורם אין מהירות זוויתית כלל - תנועתם במרחב היא העתקית בלבד. מערבולת ערבוליות (Vorticity) - גודל המאפיין מערבולות וזרימה רוטציונית ערך זה הוא קצרמר בנושא פיזיקה. אתם מוזמנים לתרום לוויקיפדיה ולהרחיב אותו.
קבוצת התמיכה הגרמנית בסומליה

קבוצת התמיכה הגרמנית בסומליה (בגרמנית: Deutsche Unterstützungsverband Somalia או בקיצור DtUstgVbd Somalia) היה כוח מיוחד של הבונדסוור אשר שימש ככוח שמירת שלום של האו"ם במהלך מלחמת האזרחים בסומליה. ב-12 באוגוסט 1992 קיבלה ממשלת גרמניה החלטה לסייע בסיום מלחמת האזרחים בסומליה. עוד באותו החודש נפרסו חיילים גרמנים מהקורפוס ה-2 בסומליה כחלק ממבצע האו"ם הראשון בסומליה. בחודשים הראשונים הכוח השתתף בפעילות הומניטרית בלבד, אולם בדצמבר קיבל סמכות מהאו"ם לאכוף את שמירת השלום, להחרים נשק לא חוקי ולנטרול מוקשים. ב-12 באפריל 1993 הגיש האו"ם בקשה לממשלת גרמניה לשלוח כוחות גם למבצע האו"ם השני בסומליה. ב-21 באפריל אישרה ממשלת גרמניה לשלוח חיילים לסומליה, וב-23 ביוני אושרה ההחלטה בידי בית המשפט החוקתי הפדרלי של גרמניה. ב-2 ביולי הוגשה ההצעה בפני הבונדסטאג, שאישר אותה ברוב של 337 קולות מול 185. החיילים שנשלחו לסומליה היו מתנדבים שעברו הכשרה מיוחדת בלוחמה מדברית. החיילים הוטסו למוגדישו ומשם המשיכו ברכב אל בסיס הכוח בבלדוויין. אזור בלדוויין נבחר בקפידה מכיוון שהיה אזור רגוע יחסית, וכן אזור שגרמניה כבר הייתה מעורבת בפיתוחו בעבר, כך שהגרמנים כבר היו מוכרים שם. הכוח הראשון כלל 1,725 לוחמים בפיקודו של אוברסט הלמוט הארף. בהמשך הוחזרו החיילים הללו לגרמניה, והוחלפו ב-1,300 חיילים חדשים בפיקודו של הולגר קמרהוף. החיילים הגרמנים השתתפו בעיקר בפעילויות הומניטריות כמו איסוף נשק וטיהור מים, אך גם סייעו בהכשרת כוחות משטרה מקומיים. הגרמנים היו ידידותיים מאוד, ולא פתחו באש כל עוד לא הותקפו. אי לכך הם היו פופולריים מאוד בקרב המקומיים. בתחילת 1994 החלו כוחות האו"ם לעזוב את סומליה. ב-23 במרץ עזבו אחרוני החיילים הגרמנים את הארץ, אולם כוחות של הדויטשה מרינה נותרו בחופי הארץ. חיילים גרמנים בונים באר צנחנים גרמנים בסומליה חיילים גרמנים במאטאבאן אזרחים סומלים מודים לחיילים הגרמנים כתבה במגזין הבונדסוור
אנפית סוף סינית

אנפית סוף סינית (שם מדעי: Ardeola bacchus) היא מין של אנפה מהסוג אנפת אגם החיה במזרח אסיה לרבות בסין והיא קרובתה של אנפית סוף הודית, הדומה לה מאוד. האנפה בעלת גוף עגלגל וצוואר רחב וקצר ומקור ארוך בצבע אפור-צהוב עם קצה שחור. אורכה של האנפה כ-47 סנטימטרים בממוצע, כאשר הזכרים גדולים מעט מהנקבות. צבע האנפה חום-אפור מסורטט ברוב השנה, כשבעונת הרבייה הצבעים משתנים לאדום-ורוד כהה לאורך הגב והכתפיים, הכנפיים כחולות כהות והראש והצוואר חומים-אדומים. הרגליים צהובות ובעלות אצבעות ארוכות. האנפה חיה ברחבי מזרח אסיה, סביב האזור הממוזג או האזור הסובטרופי עד לגבולות הארקטיים, לרבות בסין, בצפון הודו במדינת אסאם, במיאנמר וביפן ולעיתים מצויה גם דרומה יותר בדרום-מזרח אסיה, וגם נראתה באפריל 2021 בגן הבוטני בירושלים (תצפית ראשונה לישראל). אנפה זו שוכנת לאורך ביצות ובריכות של מים מתוקים ומלוחים ומתחבאת לרוב בין הצמחייה. היא מקננת בקבוצות קטנות על העצים או השיחים ובקן מטילה 3 עד 6 ביצים כחולות-ירוקות. האנפה ניזונה מטרף של דגים קטנים, צפרדעים, סרטנים, זוחלים קטנים וחרקים המצויים במים או על הגדות. מדיה וקבצים בנושא אנפית סוף סינית בוויקישיתוף אנפית סוף סינית, באתר ITIS (באנגלית) אנפית סוף סינית, באתר NCBI (באנגלית) אנפית סוף סינית, באתר Internet Bird Collection (באנגלית) אנפית סוף סינית, באתר GBIF (באנגלית) אנפית סוף סינית באתר הרשימה האדומה של IUCN
טוני רדקין

סר אנטוני "טוני" דייוויד רדקין (באנגלית: Antony David Radakin; 10 בנובמבר 1965) הוא אדמירל בצי הבריטי המשמש כראש מטה ההגנה מאז 30 בנובמבר 2021. רדקין נולד באולדהאם ב-10 בנובמבר 1965. ב-20 באוקטובר 1990 הוא התגייס לצי הבריטי. ב-1 בנובמבר 1996 הוא הועלה לדרגת לוטננט קומנדר. ב-2003 הוא מונה למפקד הפריגטה אה"מ נורפוק, וב-2006 מונה למפקד כוח משולב בריטי-אמריקני. ב-30 באוגוסט 2011 הוא הועלה לדרגת קומודור. באוקטובר 2011 הוא מונה למפקד בסיס הצי המלכותי בפורטסמות'. ב-3 בדצמבר 2014 הועלה לדרגת אדמירל משנה. במרץ 2016 הוא מונה למפקד פיקוד הכוחות המשותפים. ב-27 במרץ 2018 הוא הועלה לדרגת תת-אדמירל ומונה ללורד הימי השני (סגן מפקד הצי). ביוני 2019 הוא מונה ללורד הים הראשון. באותה שנה הוא יזם רפורמה מקיפה בצי המלכותי. במהלך כהונתו נכנסו לשירות הצי שתי נושאות מטוסים חדשות ונושאת מטוסים אחת הועברה לשירות מבצעי במרחב האינדו-פסיפי. רדקין היה איש מפתח בארגון ברית צבאית חדשה עם ארצות הברית ואוסטרליה: AUKUS. חלקו המרכזי בהסכם העלה את ערכו בעיני ראש הממשלה בוריס ג'ונסון, והשפיע על החלטתו לקדם אותו בתפקיד. ב-2021 הוא הורה לנושאת המטוסים אה"מ אליזבת' לשוט דרך מצר טאיוואן כדי להדגיש את המחויבות של בריטניה לריבונות של טאיוואן ולהרתיע את הרפובליקה העממית של סין מפני כוונות תוקפניות כנגדה. בשנת 2021 הוא סיים את התפקיד ובמקומו מונה בן קיי. ב-7 באוקטובר 2021 הכריז ראש ממשלת בריטניה בוריס ג'ונסון כי רדקין יחליף את ניק קרטר בתפקיד ראש מטה ההגנה, המפקד העליון של הכוחות המזוינים של בריטניה. ג'ונסון בחר ברדקין בשל המוניטין שלו כחדשן ורפורמטור, וזאת בניגוד לעמדת בכירי משרד ההגנה שהעדיפו את הגנרל פטריק סנדרס. בשנה הראשונה לכהונתו של רדקין התחלפו שלושה ראשי ממשלה, שני ריבונים ופרצה במלוא עוזה מלחמת אוקראינה–רוסיה. בריטניה עמדה לימין אוקראינה מפרוץ הלחימה, סיפקה לה מודיעין קצה ותחמושת רבה במלחמתה נגד הצבא הרוסי. השריון והמערכים הרקטיים שסיפקה בריטניה לצבא האוקראיני השפיעו משמעותית על מהלך הלחימה. בצל המלחמה באוקראינה ומלחמת חרבות ברזל, רדקין קרא להגדלה משמעותית של תקציב הביטחון ולחיזוק כוחות הביטחון נוכח גדילתן של סכנות מכל רחבי העולם לביטחונה הלאומי של בריטניה. במהלך המתקפה האיראנית על ישראל באפריל 2024 והמתקפה הנוספת באוקטובר 2024 חיל האוויר הבריטי השתתף במאמצי היירוט של צי הכטב"מים ומטחי הטילים שאיראן שיגרה משטחה לעבר ישראל. לאחר מכן שוחח רדקין על שיתוף הפעולה עם הרמטכ"ל הרצי הלוי שהודה לו על התמיכה הבריטית במהלך המתקפה. מדיה וקבצים בנושא טוני רדקין בוויקישיתוף טוני רדקין, ברשת החברתית אקס (טוויטר) טוני רדקין, באתר הצי המלכותי טוני רדקין, באתר נאט"ו טוני רדקין, באתר GOV.UK (באנגלית) Danielle Sheridan, ‏Tony Radakin: The state school-educated boy from Oldham who 'changed how the Navy works', The Telegraph, 7 October 2021 Eirian Jane Prosser, Britain may not be ready to grapple 'dangerous' world warns army chief, Mail Online, ‏2023-12-13
אנפית סוף מלגשית

אנפית סוף מלגשית (שם מדעי: Ardeola idae) היא מין של אנפה מהסוג אנפת אגם החיה במזרח אפריקה במדינות: קניה, טנזניה, אוגנדה, רואנדה וזמביה ובסיישל, בעיקר באלדברה ובמדגסקר שבאוקיינוס ההודי והיא מצויה בסכנת הכחדה בטבע. האנפה תוארה בידי החוקר הגרמני גוסטב הארטלאוב (אנ'). האנפה מגיעה לאורך 45 עד 50 סנטימטרים ולמשקל 250 עד 350 גרם בממוצע, ללא הבדלים גדולים בין הזכרים והנקבות. היא בעלת נוצות חומות-אדמדמות מסורטטות על גופה כשהראש והכיפה חומים-שחורים והמקור הארוך אפור-צהוב ובסיסו עירום מנוצות. בעונת הרבייה משנה האנפה את גווניה ללבן לאורך הגוף, כשהפנים כחולות וגם תחילת המקור בעוד העיניים צהובות. הרגליים גם צהובות וקצרות יחסית והצוואר לבן בעל נוצות זקורות רבות לאורכו בעת הרבייה. האנפה מצויה ברחבי ביצות, בריכות, גדות נהר, אגמים ושדות אורז ובמספר מקומות גם לאורך חופי ים, יערות מנגרובים ולגונות עד לגובה 1,800 מטרים. האנפות החיות במדגסקר נוהגות לנדוד צפונה עד למזרח אפריקה וחזרה כשהפרטים הלא-בוגרים אינם נודדים. זוהי אנפה החיה לבדה ותתקוף פולשים, אף שבעת הרבייה היא מתקהלת עם אנפות נוספות. היא מחפשת מזון סמוך למים או בין הצמחים הנמוכים ומהם חוטפת דגים, סרטנים וחרקים מימיים. בתורה היא עלולה להיטרף בידי נחשים גדולים ותנינים. עם זאת האיום העיקרי שלה כיום הוא פגיעה מצד האדם, אשר הורס את בתי גידולה לטובת פעילות חקלאית, הורס ביצות ופוגע בתהליך הרבייה. בנוסף האנפה נמצאת בתחרות גוברת עם אנפית סוף, המצליחה להסתגל בהצלחה ומתחרה איתה על משאבים משותפים. מדיה וקבצים בנושא אנפית סוף מלגשית בוויקישיתוף אנפית סוף מלגשית, באתר ITIS (באנגלית) אנפית סוף מלגשית, באתר NCBI (באנגלית) אנפית סוף מלגשית, באתר Animal Diversity Web (באנגלית) אנפית סוף מלגשית, באתר GBIF (באנגלית) אנפית סוף מלגשית באתר הרשימה האדומה של IUCN
קרוסלת המלך טריטון

קרוסלת המלך טריטון (באנגלית: King Triton's Carousel of the Sea) היא קרוסלה המצוייה בפארק השעשועים ההרפתקה הקליפורנית של דיסני באתר הנופש דיסנילנד שבקליפורניה. המתקן קרוי על שם אביה של אריאל בסרט "בת הים הקטנה". בשונה מקרוסלת המלך ארתור שבדיסנילנד וממלכת הקסם, במקום סוסים משמשים בקרוסלה זו יצורים ימיים כגון סוסוני ים, דגים מעופפים, לווייתנים, דולפינים, אריות ים וכלבי ים. פתיחה רשמית: 8 בפברואר 2001 (עם פתיחת פארק ההרפתקה הקליפורנית של דיסני) מתכנן: וולט דיסני אימג'ינירינג מספר חיות הים: 56 משך הנסיעה במתקן: 1:30 סוג המתקן: קרוסלה סביב המתקן מוצגים תמונות של רציפים שונים לאורך חופי קליפורניה: רציף אבוט קיני, ונציה (1905) רציף ונציה של אמריקה, ונציה (1904) רציף מיליון הדולרים של פרייזר, אושן פארק (1912) רציף התענוגות פיקרינג, אושן פארק (1920) רציף ליק, אושן פארק (1923) רציף וניס, ונציה (1925) רציף אושן פארק, אושן פארק (1929) רציף לוף, סנטה מוניקה (1908) רציף סנטה מוניקה, סנטה מוניקה (1909) פארק האוקיינוס השקט, סנטה מוניקה (1958) הפייק, לונג ביץ' (1905) נו פייק, לונג ביץ' (1950) פארק וירג'יניה, לונג ביץ' (1939) פארק בלמונט, סן דייגו (1925) טיילת חוף סנטה קרוז, סנטה קרוז (1907) פלילנד שעל החוף, סן פרנסיסקו (1928) אתר האינטרנט הרשמי של קרוסלת המלך טריטון (באנגלית) מדיה וקבצים בנושא קרוסלת המלך טריטון בוויקישיתוף https://d23.com/a-to-z/king-tritons-carousel/ https://duchessofdisneyland.com/park-history/king-tritons-carousel/
אנה לירינג

אנה לירינג (בגרמנית: Anna Lühring;‏ 3 באוגוסט 1796 – 25 באוגוסט 1866) הייתה גרמנייה אשר התחזתה לגבר, התגייסה לצבא הפרוסי, והפכה לגיבורה עממית בגרמניה. לירינג נולד בברמן ב-3 באוגוסט 1796. היא הייתה בתו של נגר. במהלך מלחמת הקואליציה השישית שטף גל של לאומיות את גרמניה. לברמן הגיעה המלחמה כאשר כוחותיו של הגנרל פרידריך קרל פון טטנבורן נכנסו אל העיר. בעקבות מותה של אלאונורה פרוכסקה, החליטה לירינג להתגייס לצבא הפרוסי ולהשתתף במלחמה. ב-13 בפברואר 1814 היא לבשה את בגדיו של אחיה, והתגייסה לפרייקור של ליצו כגבר בשם אדוארד קרוזה. היא השתתפה בקרבות נגד הצרפתים עד סיום המלחמה, ולאחר מכן חזרה עם החיילים לברלין. לאחר שנודעה זהותה האמיתית נאלצה לעזוב את הצבא, אולם הפכה לגיבורה עממית ולאורחת קבועה בסלוני החברה הגבוהה ובחצר המלוכה. בהוראתו של ראש העיר יוהאן שמידט, היא חזרה לעיר הולדתה ברמן והתקבלה שם בכבוד רב ב-4 בפברואר 1815. זמן קצר לאחר מכן היא עברה להמבורג, וב-1821 נישאה למלצר בשם יוהאן לוקס. ב-1832 מת בעלה, והיא מצאה את עצמה ללא הכנסה. היא חיה בעוני עד שנת 1860, אז הסכימה עיר הולדתה להעניק לה קצבה שממנה התפרנסה עד מותה ב-25 באוגוסט 1866. הן בהמבורג והן בברמן יש כיום רחובות על שמה. מדיה וקבצים בנושא אנה לירינג בוויקישיתוף אנה לירינג, בספרייה הלאומית הגרמנית אנה לירינג, באתר EPOCHE NAPOLEON
ראש ההגנה (הולנד)

ראש ההגנה (בהולנדית: Commandant der Strijdkrachten או בקיצור CdS) הוא הדרג הפיקודי העליון בכוחות המזוינים של הולנד. הוא כפוף לשר ההגנה והוא היועץ הצבאי הישיר של ממשלת הולנד. מקביל לתפקיד הרמטכ"ל בצה"ל. ראש ההגנה הוא הקצין היחיד בצבא בדרגת גנרל (ארבעה כוכבים) או אדמירל. המפקד העליון הנוכחי הוא אונו אייכלסהיים שנכנס לתפקידו ב-15 באפריל 2021. לראש ההגנה כפופים מפקדי הצבא המלכותי ההולנדי, הצי המלכותי ההולנדי, חיל האוויר המלכותי ההולנדי והנחתים ההולנדים המלכותיים, והוא זה שממנה אותם. המשטרה הצבאית המלכותית אינה כפופה לראש ההגנה, אלא למזכיר הכללי של משרד ההגנה. סגנו של ראש ההגנה נקרא "סגן ראש ההגנה". הסגן הנוכחי הוא באודוויין בוטס. ב-31 ביולי 1914, לנוכח מלחמת העולם הראשונה שהשתוללה בגבולות הולנד, הוחלט לראשונה למנות את הגנרל קורנליס סניידרס ל"מפקד העליון של הכוחות המזוינים". ב-9 בנובמבר 1918 הוא הוחלף בלוטננט גנרל וילם פופ, שסיים את תפקידו ב-20 בנובמבר 1919. לאחר מכן הוחלט לבטל את התפקיד, ומפקדי זרועות הצבא חזרו להיות עצמאיים. ב-28 באוגוסט 1939 לקראת פרוץ מלחמת העולם השנייה, הוחלט לחדש את התפקיד והגנרל איזק ריינדרס קיבל אותו. ב-5 בפברואר 1940 פרש ריינדרס מהצבא לנוכח יחסיו העכורים עם שר ההגנה אדריאן דיג'שהורן, והתפקיד הועבר לאנרי וינקלמן. כעבור 99 ימים נכבשה הולנד בידי גרמניה הנאצית. ב-3 בספטמבר 1944 מינתה הממשלה ההולנדית הגולה את הנסיך ברנהרד כמפקדו החדש של הצבא ההולנדי. עם סיום מלחמת העולם השנייה הוחלט להותיר את תפקיד המפקד העליון באופן קבוע, והוא הועבר לגנרל הנדריק קרולס. ב-1949 שונה שם התפקיד ל"יושב ראש מטה ההגנה המאוחד". ב-1976 שונה שוב שם התפקיד ל"ראש מטה ההגנה". ב-2005 הוא קוצר ל"ראש ההגנה". מדיה וקבצים בנושא ראש ההגנה בוויקישיתוף אתר האינטרנט הרשמי של ראש ההגנה ראש ההגנה, ברשת החברתית אקס (טוויטר)
רומן מנסינלי

רומן מנסינלי (בלוקסמבורגית: Romain Mancinelli;‏ נולד ב-19 ביוני 1959) הוא גנרל לוקסמבורגי בדימוס, אשר שימש כראש ההגנה (מקביל לרמטכ"ל) של צבא לוקסמבורג בין השנים 2014–2017. מנסינלי נולד ב-19 ביוני 1959, וב-16 באוגוסט 1978 התגייס לצבא לוקסמבורג. הוא למד באקול רויאל מיליטר בבריסל וסיים את לימודיו ב-1982. ב-2008 הוא מונה למפקד הבסיס הצבאי של לוקסמבורג בדיקירך (הבסיס על שם הדוכס הגדול ז'אן), וב-1 בדצמבר 2014 הועלה לדרגת גנרל ומונה לראש ההגנה (מקביל לרמטכ"ל) במקום מריו דאובנפלד. הוא שימש בתפקיד עד 29 בספטמבר 2017, אז פרש מהצבא והוחלף בידי אלן דושן. מדיה וקבצים בנושא רומן מנסינלי בוויקישיתוף רומן מנסינלי, באתר צבא לוקסמבורג רומן מנסינלי, באתר נאט"ו